b"\n_START_ARTICLE_\nBernardo O'Higgins-ordenen\n_START_PARAGRAPH_\nBernardo O'Higgins-ordenen (spansk: La Orden de Bernardo O'Higgins) er en chilensk orden. Den gis utelukkende til utenlandske statsborgere.\n_START_SECTION_\nBakgrunn\n_START_PARAGRAPH_\nUtmerkelsen ble innstiftet i 1956 som en medalje tilknyttet Chiles fortjenstorden og omgjort til orden i 1967. Ordenen b\xc3\xa6rer navn etter uavhengighetsforkjemper og president Bernardo O'Higgins (1778\xe2\x80\x931842)._NEWLINE_Bernardo O'Higgins-ordenen rangerer som nummer to i det chilenske ordensvesenet, etter Chiles fortjenstorden.\n_START_SECTION_\nInsignier\n_START_PARAGRAPH_\nOrdenstegnet best\xc3\xa5r av en stjerne med ti spisser, dannet ved en femtagget stjerne satt p\xc3\xa5 en annen. De to stjernene er i gull med hvit emalje. Mellom stjernetaggene finnes det str\xc3\xa5ler. Midtmedaljong b\xc3\xa6rer et h\xc3\xb8yrevendt portrett av O'Higgins. Medaljongen er omgitt av en bord med innskriften \xc2\xabBERNARDO O'HIGGINS\xc2\xbb og \xc2\xabCHILE\xc2\xbb._NEWLINE_Ordensstjernen er i utforming identisk med ordenstegnet._NEWLINE_Ordensb\xc3\xa5ndet er delt i r\xc3\xb8dt og bl\xc3\xa5tt, bortsett fra for storkors, der ordensb\xc3\xa5ndet er r\xc3\xb8dt med smale bl\xc3\xa5 kanter.\n_START_SECTION_\nTildeling\n_START_PARAGRAPH_\nBernardo O'Higgins-ordenen tildeles utelukkende utlendinger. Det er ingen begrensninger p\xc3\xa5 hvor mange tildelinger som kan foretas. Ordenen tildeles av Chiles president etter innstilling fra utenriksministeren."